
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1029 


12 Νοεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανακαθορισμός των ορίων της ελεύθερης ζώνης Ηρα¬ 
κλείου. 1 

Κήρυξη περιοχής κοινότητας Σελιάνας Επαρχίας Αιγια- 

λείας ως αρχαιολογικού χώρου. 2 

Καθορισμός αποδέκτη στο Ν. Αιτωλοακαρνανίας. ... 3 
Τροποποίηση Οργανισμού Εσωτερικής Υπηρεσίας Δή¬ 
μου Αγίου Στεφάνου Αττικής. 4 

Μεταστέγαση Ερασιτεχνικής Σχολής Χορού της Αμα¬ 
λίας Ζιώγου-Στρινοπούλου . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Η 906/10/Γ0019 (1) 

Ανακαθορισμός των ορίων της ελεύθερης ζώνης 
Ηρακλείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 7 του άρθρου 66 του Ν. 
1165/18 «περί τελωνειακού κώδικα» που αντικαταστά- 
θηκε με το άρθρο 16 του Ν. 2386/96 (ΦΕΚ 43/Α/ 
7.3.96). 

2. Τις διατάξεις του Π.Δ. 621/85 «Ίδρυση ελεύθερης 
ζώνης στο λιμάνι του Ηρακλείου Κρήτης». 

3. Την αριθμ. Τ 4839/49/Γ0019/11.6.96 Α Υ Ο περί 
ανακαθορισμού των ορίων της ελέυθερης ζώνης του Ηρα¬ 
κλείου. 

4. Την αριθ. 219/96 απόφαση της Λιμενικής Επιτροπής 
Ηρακλείου και το αριθ. 3239/3624/30.9.96 έγγραφο του 
Λιμενικού Ταμείου Ηρακλείου για επέκταση των ορίων της 
ελεύθερης ζώνης Ηρακλείου. 

5. Τις διατάξεις της αριθ. 1107147/1239/006Α/ 
4.10.1996 (ΦΕΚ 922/Β) απόφασης του Πρωθυπουργού 
και του Υπουργού Οικονομικών «Ανάθεση αρμοδιοτήτων 


Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

Αρθρο 1 

Εγκρίνουμε την αριθ. 219/96 απόφαση της Λιμενικής 
Επιτροπής Ηρακλείου που μας υποβλήθηκε με το αριθ. 
3239/3624/30.9.96 έγγραφο του Λιμενικού Ταμείου 
Ηρακλείου και αφορά στην επέκταση των ορίων της Ελεύ¬ 
θερης Ζώνης Ηρακλείου. Μετά την επέκταση των ως άνω 
ορίων η Ελεύθερη Ζώνη Ηρακλείου (Ε.Ζ.Η.) καταλαμβάνει 
τους προβλήτες IV και V του λιμανιού καθώς και το παρά 
κτιο κρηπίδωμα μεταξύ του προβλήτα Νο III και Νο ΐν-ν 
όπως απεικονίζεται στο τοπογραφικό διάγραμμα του πα 
ραρτήματος και προσδιορίζεται με τα στοιχεία Ζ1, Ζ2, Ζ3, 
Ζ4, Ζ5, Ζ6, Ζ7, Ζ8, Ζ9, Ζ10, Ζ11, Ε15, Ε14, Ε13, Ε12, 
Θ1, Θ2, Ζ1. Επίσης στην ως άνω Ελεύθερη Ζώνη περιλαμ 
βάνεται ο στεγασμένος χώρος περίπου 600 τ.μ. που απει 
κονίζεται στο βόρειο μέρος της αποθήκης Νο 22 του πα 
ραρτήματος που έχει είσοδο και έξοδο χωριστή και διαχω 
ρίζεται με τοίχο συμβατικού τύπου. 

Αρθρο 2 

Οι όροι της τελωνειακής επίβλεψης, επιτήρησης και 
ελέγχου, της σύμφωνα με το άρθρο 1 διαμορφούμενης 
ελεύθερης ζώνης, θα καθορισθούν με την προβλεπόμενη 
στο άρθρο 66 του Ν. 1165/18 «Περί Τελωνειακού Κώδι- 
κος» απόφαση του Υπουργού Οικονομικών. 

Άρθρο 3 

Η απόφαση αυτή, που δεν προκαλεί δαπάνη σε βάρος 
του προϋπολογισμού του Κράτους, να δημοσιευθεί στην 
Εφημερίδα της Κυβερνήσεως. 

Αθήνα, 4 Νοεμβρίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 







ΛΙΜΑΝΙ ΗΡΑΚΛΕΙΟΥ 

Αριθ. ΥΠΠΟ/ΑΡΧ/Α1 /Φ43/45408/2599 (2) 

Κήρυξη περιοχής κοινότητας Σελιάνας Επαρχίας Αιγια- 
λείας ως αρχαιολογικού χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Τις διατάξεις του Κ.Ν. 5351/32 «Περί Αρχαιοτή¬ 
των». 

4. Τις διατάξεις του Ν. 1127/81, (ΦΕΚ 32/Α/81) «Περί 
κυρώσεως της εις Λονδίνον, την 6ην Μαΐου 1969 υπογρα- 
φείσης Ευρωπαϊκής Συμβάσεως διά την προστασίαν της 
αρχαιολογικής κληρονομιάς». 

5. Την ομόφωνη γνωμοδότηση τουΤοπικού Συμβουλίου 
Μνημείων Ν. Δυτικής Ελλάδος, όπως διατυπώθηκε στην 
αρ. 6/9.9.96 Συνεδρία του, αποφασίζουμε: 

Χαρακτηρίζουμε ως αρχαιολογικό χώρο, περιοχή στην 
Κοινότητα Σελιάνα επαρχίας Αιγιαλείας, όπου διασώζο¬ 
νται ορατά αρχαία οικοδομικά λείψανα, οικισμού ως και 
ταφικά λείψανα. Η περιοχή της κοινότητας Σελιάνας που 
βρίσκεται σ’ απόσταση 12 χιλιομέτρων νότια της Αρχαίας 
Αιγείρας ταυτίζεται από τους μελετητές με την αρχαία 
Φελλόη, ορίζεται δε από τα σημεία Α, Β, Γ, Δ, Ε, Ζ, Η, θ, I, 
Κ, Λ, Μ, Ν, Α στο συνημμένο απόσπασμα Φ.Χ.Γ.Υ.Σ. 
1:5000, τα οποία αντιστοιχούν στα ζεύγη συντεταγμένων 
που ακολουθούν: 


ΥΠΟΜΝΗΜΑ 

Κήρυξη Αρχαιολογικού Χώρου Σελιάνας Αιγιαλείας 
Νομού Αχαΐας 


Πίνακας Συντεταγμένων 

Κέντρον Φ.Χ. 1:100.000 Φύλλα Χάρτη 1:5.000 

φ => 38° 15' λ = 1 ° 15’ 


Σημείο 

X 

Ψ 

Αριθμός Φύλλου 

Α 

-10.760 

-22.418 


Β 

- 10.770 

- 22.232 


Γ 

-10.826 

- 22.065 


Δ 

-10.640 

- 22.075 

63413 

Ε 

-10.555 

-22.166 


Ζ 

-10.300 

-22.150 


Η 

-10.235 

- 22.270 


θ 

- 10.075 

-22.292 


1 

-10.285 

- 22.505 


Κ 

-10.418 

- 22.850 


Λ 

-10.210 

-23.278 

63415 

Μ 

-11.390 

- 23.245 


Ν 

- 11.370 

- 22.576 


Από τις διατάξεις της 

παρούσας απόφασης δεν προ- 


καλείται δαπάνη σε βάρος του Κρατικού Προϋπολογι¬ 
σμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 9 Οκτωβρίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. 8505 (3) 

Καθορισμός αποδέκτη στο Ν. Αιτωλοακαρνανίας. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1) Την υγειονομική διάταξη Ειβ/221 /65 (ΦΕΚ138) «Περί 
διαθέσεως λυμάτων και βιομηχανικών αποβλήτων» όπως 
τροποποιήθηκε με τις Γ1/17831/71 και Γ4/1305/74. 

2) Την κοινή υπουργική απόφαση αρ. 46399/1352/86 
(ΦΕΚ 43). 

3) Την εγκύκλιο Υ.Υ.Π και Κ.Α. αρ. ΥΜ/794/90. 

4) Την εγκύκλιο Υπ. Γεωργίας αρ. 215948/89. 

5) Το Νομό 1650/86 (ΦΕΚ 160) «Για την προστασία πε¬ 
ριβάλλοντος». 

6) Το Πρακτικό συνεδρίασης της Επτροπής Καθορι¬ 
σμού χρήσης φυσικού επιφανειακού υδάτινου αποδέκτη 
βάσει της αρ. πρωτ. 5795/96 απόφασης Νομάρχη στις 
16.10.96. 

7) Την αίτηση των Αφών Δημητρίου Κυρίτση, αποφασί¬ 
ζουμε: 

Καθορίζεται η χρήση νερών του δίαυλου Λ. Τριχωνίδας - 
Λ. Λυσιμαχίας και της Λίμνης Λυσιμαχίας ως ύδατα δΓ 
αλιείαν και πάσα ετέραν χρήσιν, πλην υδεύσεως και κο- 
λυμβήσεως, με τα απαιτούμενα από το άρθρο 4 παρ. 1.3 
της Ειβ/221 /65 Υ.Δ. χαρακτηριστικά και ορίζεται ως τελι¬ 
κός αποδέκτης των επεξεργαζομένων αποβλήτων της μο¬ 
νάδας εκτροφής χελιών των Αφών Δημητρίου Κυρίτση στη 
θέση Φτέρες της Κοινότητας Παναιτωλίου, η αποστραγγι¬ 
στική τάφρος που ενώνεται με το δίαυλο Λ. Τριχωνίδας - 
Λ. Λυσιμαχίας με την προϋπόθεση να γίνεται πριν τη διά¬ 
θεση επεξεργασία βιολογική σε δεξαμενή φυτικά εμπλου¬ 
τισμένη με υδροχαρή φυτά και χλωρίωση των αποβλή¬ 
των. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 22 Οκτωβρίου 1996 
Ο Νομάρχης 
ΓΙΑΝΝΗΣ ΒΑΙΝΑΣ 

-♦- 

Αριθ. 20303-20297 (4) 

Τροποποίηση Οργανισμού Εσωτερικής Υπηρεσίας Δήμου 
Αγίου Στεφάνου Αττικής. 

Ο ΠΡΟΪΣΤΑΜΕΝΟΣ ΠΕΡΙΦ/ΚΗΣ Δ/ΣΗΣ 
ΝΟΜΑΡΧΙΑΣ ΑΝ. ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26 παρ. 1 του Ν. 1832/89. 

2) Το Ν. 1586/86 περί βαθμολογικής διάρθρωσης των 
θέσεων του Δημοσίου, ΝΠΔΔ και ΟΤΑ. 

3) Τις διατάξεις των Νόμων 2118/94 και 2190/94 κα¬ 
θώς και των Π.Δ. 37α/87 και 22/90. 

4) Τις διατάξεις των άρθρων 8 και 12 του Ν. 2307/95. 

5) Την 112/96 απόφαση του Δημοτικού Συμβουλίου 
Αγίου Στεφάνου. 

6) Την σύμφωνη γνωμοδότηση του Υπηρ. Συμβουλίου 
του άρθ. 37 του Ν. 2190/94 υπαλ. ΟΤΑ ΝΑΑ που διατυ¬ 
πώθηκε στο 24/96 πρακτικό του. 

7) Τα στοιχεία του οικείου φακέλλου. 

8) Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, αποφασί¬ 
ζουμε: 


Εγκρίνουμε την 112/96 απόφαση του Δημοτικού Συμ¬ 
βουλίου Αγίου Στεφάνου που αφορά την τροποποίηση του 
ΟΕΥ του Δήμου Αγίου Στεφάνου, που έχει ως εξής: 

Αρθρο 1 

(Διάρθρωση υπηρεσιών) 

Α. ΔΙΕΥΘΥΝΤΗΣ ΥΠΗΡΕΣΙΩΝ 

1. ΤΜΗΜΑ ΔΙΟΙΚΗΤΙΚΩΝ ΥΠΟΘΕΣΕΩΝ 

α) Ασχολείται με θέματα Γραμματείας, Διεκπεραίωσης, 
Αρχείου, Δημοτολογίων, Ιθαγένειας, εκλογικά, Μητρώων 
και Στρατολογίας, Υπηρεσιακής κατάστασης του προσω¬ 
πικού, μεταβολές, προσλήψεις. 

2. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

α) Γ ραφείο Οικονομικής και Λογιστικής διαχείρισης με 
■ αρμοδιότητες σε θέματα: 

Οικονομικής διαχείρισης. 

Προμηθειών. 

Προσόδων του Δήμου. 

Δημοτικής περιουσίας. 

Ενταλμάτων. 

Ειδικών οικονομικών προγραμμάτων και προγραμμάτων 
ΕΟΚ. 

Διαχείρισης και αποθήκευσης υλικού. 

Φορολογικών υποθέσεων. 

Εσόδων ΚΟΚ - Νεκροταφείο. 

3. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

α) Γ ραφείο ύδρευσης - αποχέτευσης με αρμοδιότητες 
σε θέματα: 

Συν/σεις και λειτουργίας δικτύου. 

Συνδέσεων ύδρευσης. 

Καταμέτρησης υδρομετρητών. 

Πρ/σμού και κατανομής εργασιών ύδρευσης (αυτ/σης 
σωλήνων κ.λπ.). 

Ποιοτικού ελέγχου νερού. 

β) Γ ραφείο υπηρεσιών περιβάλλοντος με αρμοδιότητες 
σε θέματα: 

Καθαριότητας. 

Ηλεκτροφωτισμού. 

Συν/σης Παιδικών χαρών. 

Κίνησης οχημάτων και συν/σης αυτ/των. 

Αρθρο 2 

(θέσεις προσωπικού) 

Α) ΔΙΟΙΚΗΤΙΚΟ ΠΡΟΣΩΠΙΚΟ 
Κλάδος ΠΕΙ Δ/κού 2. 

Κλάδος ΔΕΙ Δ/κού 7. 

Κλάδος ΔΕ23 Δημ/κή Αστ/μία 2. 

Κλάδος ΥΕ1 Κλητήρων 1. 

Β) ΤΕΧΝΙΚΟ ΠΡΟΣΩΠΙΚΟ 
Κλάδος ΠΕ3 Πολ. Μηχανικών 1. 

Κλάδος ΠΕ5 Τοπογράφου Μηχ/κοϋ 1. 

Κλάδος ΤΕ3 Τεχνολόγων - Πολιτικών μηχανικών 1. 
Κλάδος ΤΕ5 τεχνολόγων - τοπογράφων Μηχ/κών 1. 
Κλάδος ΔΕ6 Σχεδιαστών 1. 

Κλάδος ΔΕ24 Ηλεκτρολόγων 2. 

Κλάδος ΔΕ29 Οδηγών 4. 

Κλάδος ΔΕ30 Τεχνίτη υδραυλικού 2. 

Κλάδος ΔΕ35 Δενδροκηπουρών 1. 

Κλάδος ΔΕ38 χειριστού Η/Υ 1. 

Κλάδος ΥΕ16 Εργατών 12. 

Εκ των οποίων 6 καθ/τας και 4 ύδρευσης, 1 εργάτης νε¬ 
κροταφείου και 1 καθαρίστρια Κοινοτικών κτιρίων του Δή¬ 
μου. 


I- 

Γ) ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 

Μια θέση (1) κλάδου ΔΕ29 οδηγών αυτ/του. 

Δύο (2) θέσεις κλάδου ΥΕ16 εργατών εκ των οποίων η 
μία ύδρευσης και η άλλη καθ/τας. 

Δ) ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩ¬ 
ΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Μία (1) θέση οδηγού αυτ/του. 

Μία (1) θέση εργάτη καθ/τας. 

Οι ανωτέρω θέσεις με στοιχεία Γ & Δ είναι προσωρινές 
και καταργούνται την κατά οιοδήποτε τρόπο αποχώρηση 
αυτών που τις κατέχουν και οι οποίοι εμφανίζονται στην 
κατάσταση του συνημμένου παρ/τος. 

Άρθρο 3 

(προσόντα διορισμού) 

Προσόντα διορισμού σε όλους τους κλάδους που ανα- 
φέρονται ανωτέρω ορίζονται τα προβλεπόμενα στο Π.Δ. 
37α/87 και 22/90 Π.Δ. για κάθε κλάδο καθώς και στις 
εκάστοτε ιοχύουσες διατάξεις. 

Άρθρο 4 

Προϊστάμενος όλων των υπηρεσιών και όλου του προσω¬ 
πικού του Δήμου είναι ο Δήμαρχος. 

Άρθρο 5 

(Προϊστάμενοι οργανικών μονάδων) 

Οι Προϊστάμενοι των οργανικών μονάδων του Δήμου 
ορίζονται σύμφωνα με τις δ/ξεις του άρθρου 9 του Ν. 
1586/1986 που θα προέρχονται: 

α) Της Δ/νσης του Δήμου από τον κλάδο ΠΕΙ Δ/κού ή 
ΔΕΙ Δ/κού. 

β) Του Τμήματος Δ/κών υπηρεσιών από τον κλάδο ΠΕΙ 
Δ/κού ή ΔΕΙ Δ/κού. 

γ) Του Τμήματος Οικονομικών Υπηρεσιών από τον 
κλάδο ΠΕΙ Δ/κού ή ΔΕΙ Δ/κού. 

δ) Του Τμήματος Τεχνικών υπηρεσιών από τον κλάδο 
ΠΕ3 ή ΠΕ5 ή ΤΕ3 ή ΤΕ5 ή ΔΕΙ. 

ε) Τα λοιπά γραφεία που προβλέπονται στη διάρθρωση 
του Οργανισμού δεν είναι αυτοτελή γραφεία εκτός του 
γραφείου Δ/κών υποθέσεων με την έννοια του άρθρου 4 
του Ν. 1586/1986 και ως εκ τούτου οι οριζόμενοι ως προϊ¬ 
στάμενοι αυτών με βάση τις δ/ξεις του άρθρου 9 παρ. 9 
του ιδίου νόμου δεν δικαιούνται το από τις δ/ξεις του άρ¬ 
θρου 12 επίσης του ιδίου Νόμου καθιεροϋμενο επί¬ 
δομα. 

α) Προϊστάμενος Δ/νσης 1) Ασκεί τη Δ/νση (εντολή - 
έλεγχο - εποπτεία - συντονισμό όλων των υπηρεσιών του 
Δήμου), παρακολουθεί την άσκηση των αρμοδιοτήτων και 
των καθηκόντων τους σε όλες τις βαθμίδες αυτών, καθώς 
αυτά ορίζονται σύμφωνα με τις γενικές δ/ξεις του Νόμου 
και τα όσα ορίζονται με λεπτομέρειες από τον παρόντα 
Οργανισμό. 

2) Παραλαμβάνει την αλληλογραφία την οποία απο¬ 
σφραγίζει χαρακτηρίζει και την παραδίδει στο γραφείο 
διοικητικών υποθέσεων για πρωτοκόλληση και διανομή 
στα τμήματα. 

3) Παρακολουθεί την ενδιαφέρουσα τους ΟΤΑ νομολο¬ 
γία και γενικά νομοθεσία και ενημερώνει τις υπηρεσίες και 
τον Δήμαρχο. 

4) Ενημερώνεται για κάθε εισήγηση που γίνεται από όλα 
τα τμήματα στο Δήμαρχο. 

5) Συνεργάζεται με τις Υπηρεσίες του Δήμου, όπου επι¬ 


βάλλεται για την προώθηση νομοθετημένων διαδικασιών 
π.χ. πρόγραμμα εκτελεστέων έργων, λογοδοσία, προϋπο¬ 
λογισμό κ.λπ. και σε όσες θεωρείται αναγκαίο για την εύ¬ 
ρυθμη λειτουργία τους γενικότερα. 

6) Τηρεί τους ατομικούς υπηρεσιακούς φακέλλους του 
προσωπικού εφ’ όσον προβλέπονται και συντάσσει τις 
ετήσιες εκθέσεις ουσιαστικών προσόντων. 

ΤΜΗΜΑ ΔΙΟΙΚΗΤΙΚΩΝ ΥΠΟΘΕΣΕΩΝ 

Στις αρμοδιότητες του τμήματος αυτού ανήκουν τα πα¬ 
ρακάτω: 

Πρωτοκολλεί διεκπεραιώνει και αρχειοθετεί την αλλη¬ 
λογραφία που του παραδίνεται από τον Δ/ντή. 

Αναθέτει στον κλητήρα την παράδοση της αποστελλό- 
μενης αλληλογραφίας του Δήμου στο ταχυδρομείο ή την 
επίδοση διαφόρων εγγράφων στους ενδιαφερόμενους. 

Προβαίνει στην ανάρτηση στο πλαίσιο ανακοινώσεων 
όλων των επιδιδομένων στον Δήμο αποφάσεων, κλήσεων, 
προγραμμάτων κ.λπ. 

Έχει την ευθύνη διαφύλαξης και διασφάλισης των αρ¬ 
χείων του Δήμου. 

Τηρεί και φυλάσσει υπεύθυνα τη στρογγυλή και τις λοι¬ 
πές σφραγίδες του Δήμου. 

Εκτελεί τις εργασίες που αναθέτει ο Δήμαρχος και δεν 
ανήκουν στις αρμοδιότητες των άλλων υπηρεσιών και 
διεκπεραιώνει την αλληλογραφία. 

Κρατά βιβλία συνεντεύξεων και συνεδριάσεων του Δη¬ 
μάρχου και τον ενημερώνει με τα θέματα που συζητήθη¬ 
καν. 

Περνά στα αντίστοιχα βιβλία τις αποφάσεις προέδρου 
και τις εισηγήσεις του στο Δ.Σ. προγραμματίζει και οργα¬ 
νώνει τις γιορτές - τελετές - δεξιώσεις - γεύματα - διαλέ¬ 
ξεις κ.λπ. 

Προβάλλει τις δραστηριότητες του Δήμου από τα μέσα 
μαζικής ενημέρωσης. 

Κάνει κάθε εργασία που έχει σχέση με θέματα του Δ.Σ. 
μετέχει στις συνεδριάσεις του Δ.Σ. 

Πραγματοποιεί τη δακτυλογράφηση κάθε εγγράφου. 

Ασχολείται με την τήρηση των δημ/γίων εφαρμόζοντας 
ότι προσδιορίζει η νομοθεσία για τα Δημοτολόγια. Ακόμη 
ενημερώνει τα Μητρώα Αρρένων και τους Στρατολογικούς 
πίνακες ή διεκπεραιώνει κάθε είδους στρατολογικά θέ¬ 
ματα. 

Ασχολείται με την κατάρτιση και τήρηση των ληξ/κών βι¬ 
βλίων και φακέλλων, αποσπασμάτων και αντιγράφων με 
βάση τη νομοθεσία. 

Σε συνεργασία με τον προϊστάμενο του τμήματος συ¬ 
ντάσσει τον ΟΕΥ και εισηγείται τροποποιήσεις. 

ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Το πρώτο των Οικονομικών Υπηρεσιών έχει τα εξής κα¬ 
θήκοντα: 

Παρακολουθεί τα έσοδα και έξοδα του Δήμου. 

Εισηγείται στον Δήμαρχο τη λήψη μέτρων για την αύ¬ 
ξηση των εσόδων του Δήμου αποφυγή παραγραφών, φό¬ 
ρων τελών και δικαιωμάτων του Δήμου μας. 

Συνεργάζεται με το Δήμαρχο για όλα τα οικονομικά θέ¬ 
ματα. 

Καταρτίζει το πρόγραμμα προμηθειών και επιβλέπει την 
εκτέλεσή τους. 

Καταρτίζει σε συνεργασία με τον Δήμαρχο το σχέδιο 
του προϋπ/σμοϋ εσόδων και εξόδων αυτού και τις σχετι¬ 
κές εκθέσεις που το συνοδεύουν. 

Τηρεί το αρχείο προϋπ/σμών και απολογισμών του Δή¬ 
μου με όλες τις συναφείς εγκριτικές και τροποποιητικές 
αποφάσεις και εκτάκτων πιστώσεων αναλαμβάνει την πά¬ 
για προκαταβολή εκτός αν το Δ.Σ. αποφασίσει διαφορε¬ 
τικά και την διαχειρίζεται σύμφωνα με τις σχετικές δ/ξεις. 

Εκδίδει τα χρηματικά εντάλματα, ελέγχοντας και εκδί- 
δοντας τα δικαιολογητικά κάθε δαπάνης που τα συνοδεύ¬ 
ουν. 

Εκδίδει οίκοθεν εντολές για την τακτοποίηση χρηματι¬ 
κών ενταλμάτων. 

Επιμελείται και ενεργεί όλες τις διαδικασίες για την πα¬ 
ραγγελία προμηθειών και έγκαιρη παραλαβή των υλικών 
και ειδών, είναι υπεύθυνος για την ασφαλή φύλαξη του 
αποθηκευόμενου υλικού. 

Χρησιμοποιεί βοηθητικά έντυπα αποδείξεων δελτίων 
αποστολής καρτελών κ.λπ. 

Ενεργεί τις βεβαιώσεις των εσόδων που προέρχονται 
από την εκμετάλλευση ακίνητης περιουσίας (π.χ. τελών 
πεζοδρομίων, τέλη λαϊκής, τέλη από παραβάσεις κ.ο.κ. 
από τέλη διαφήμισης) κ.λπ. 

Ασχολείται με τη σύνταξη μίσθοδοτικών καταστάσεων 
των εργαζομένων στο Δήμο. 

Επίσης επιμελείται για την τήρηση και εφαρμογή του 
κανονισμού λειτουργίας του Νεκροταφείου των βιβλίων 
κινήσεων και διάθεσης τάφων σύμφωνα με τις Α.Δ.Σ. τη¬ 
ρώντας το σχετικό τοπογραφικό διάγραμμα και βιβλία τα¬ 
φής και εκταφής. 

ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Καταρτίζει σε συνεργασία με τον προϊστάμενο της Δ/ 
νσης και τον Δήμαρχο το σχέδιο ετήσιου τεχνικού προ¬ 
γράμματος και επιμελείται την εφαρμογή του. 

Παρακολουθεί και επιβλέπει την εκτέλεση όλων των τε¬ 
χνικών έργων. 

Συντάσσει τις μελέτες των έργων που περιλαμβάνονται 
στο τεχνικό πρόγραμμα του Δήμου και ενεργεί τις προμή¬ 
θειες όπου αυτό είναι αναγκαίο. 

Συντάσσει οποιαδήποτε μελέτη που ζητείται από τον 
Δήμαρχο. 

Συντάσσει μελέτες υψομετρικού δικτύου. 

Τηρεί τους φακέλλους υψομέτρων και εκδίδει βεβαιώ¬ 
σεις και στοιχεία υψομέτρων οδών και κοινοχρήστων χώ¬ 
ρων. 

Ενεργεί τις διαδικασίες για τη διεξαγωγή των δημοπρα¬ 
σιών ανάδειξης των αναδοχών εκτέλεσης των έργων ή της 
ανάθεσης αυτών. 

Εκτελεί την εγκατάσταση των αναδόχων, τις εργασίες, 
παρακολουθεί την εξέλιξη κατασκευής, παρακολουθεί τα 
έργα που εκτελούνται με αυτεπιστασία, ενημερώνει τον 
Δήμαρχο για την εξέλιξη των έργων και τυχόν κακοτεχνίες 
και το οικονομικό μέγεθος αυτών. 

Εκδίδει τις άδειες για την εκτέλεση από τρίτους διαφό¬ 
ρων εργασιών επί κοινοτικών οδών, πλατειών και γενικά 
κοινοχρήστων χώρων. 

Επιμελείται για τη συντήρηση των σχολείων αφού συ¬ 
γκεντρώνει τα αιτήματα αυτών και μεριμνά για την άμεση 
ικανοποίησή της. 

Γνωμοδοτεί απαραιτήτως σε κάθε περίπτωση μεταβο¬ 
λής τροποποίησης ή επέκτασης σχεδίου πόλης και σχε¬ 
τικά με τα ΒΙΠΑ-ΒΙΟΠΑ. 

Επιμελείται τη σύνταξη του κτηματολογίου και τη συ¬ 
νεχή ενημέρωσή του. 

Ελέγχει τις εκδιδόμενες οικοδομικές άδειες. 


Μεριμνά για την τοποθέτηση πινακίδων οδών, πλατειών 
καθώς και πινακίδων αρίθμησης ακινήτων καθώς και την 
τοποθέτηση κυκλοφοριακών πινακίδων στους ενδεδειγ- 
μένους χώρους. 

Δ) ΓΡΑΦΕΙΟ ΥΔΡΕΥΣΕΩΣ ΚΑΙ ΑΠΟΧΕΤΕΥΣΗΣ 

α) Ως προς την ύδρευση: 

Επιβλέπει, συντονίζει και κατευθύνει το προσωπικό 
στην ορθή και έγκαιρη επέμβαση αποκατάστασης των 
βλαβών του δικτύου ύδρευσης. 

Έχει την ευθύνη της συντ/σης και ομαλής λειτουργίας 
των αντιλιοστασίων του δικτύου και των εγκαταστάσεων 
γενικώς της ύδρευσης του Δήμου. 

Προγραμματίζει τις υπό εκτέλεση συνδέσεις με το δί¬ 
κτυο αποχέτευσης καθώς και τις νέες παροχές ύδρευσης, 
βελτίωσης, επέκτασης και συμπλήρωσης. 

Παραλαμβάνει τις αιτήσεις νέων παροχών υδροδότησης 
καθώς και παραπόνων τις οποίες ελέγχει και διεκπεραιώ- 
νει σύμφωνα με τις διατάξεις του κανονισμού ύδρευσης 
του Δήμου. 

Ενεργεί δια των υπαλλήλων του την καταμέτρηση των 
ενδείξεων των υδρομετρητών ανά θμηνο ή όπως έχει απο¬ 
φασίσει το Δ.Σ. και παρέχει στοιχεία για την σύνταξη βε¬ 
βαιωτικών καταλόγων του τέλους ύδρευσης προς μηχανο¬ 
γράφηση αυτών και έκδοση των οικείων λογαριασμών 
ύδρευσης. 

Καταρτίζει και παρακολουθεί το πρόγραμμα εργασίας 
των αντλιοστασίων και του δικτύου. 

Τηρεί πλήρες αρχείο του γραφείου του. 

Μεριμνά για τον περιοδικό ποιοτικό έλεγχο του νερού. 

Ενεργεί τις διακοπές των υδροδοτούμενων που δεν κα¬ 
ταβάλουν τα τέλη. 

Φροντίζει για την εφαρμογή του ισχύοντος κάθε φορά 
κανονισμού ύδρευσης. 

ΓΡΑΦΕΙΟ ΥΠΗΡΕΣΙΩΝ ΠΕΡΙΒΑΛΛΟΝΤΟΣ ΜΕ ΑΡΜΟ¬ 
ΔΙΟΤΗΤΕΣ ΣΕ ΘΕΜΑΤΑ ΚΑΘ/ΤΑΣ ΚΑΙ ΗΛΕΚΤΡΙΣΜΟΥ 

Φροντίζει και έχει την ευθύνη για την έγκαιρη αποκο¬ 
μιδή των απορριμμάτων των οικιών, καταστημάτων, βιοτε¬ 
χνιών κ.λπ. 

Συλλέγει τα απορρίμματα από τους δρόμους και τις πλα¬ 
τείες και γενικά ασχολείται με το καθάρισμα της πόλης 
από διαφημιστικά ή άλλα έντυπα που έχουν τοποθετηθεί 
αυθαίρετα ή παραμένουν μετά τη λήξη του χρόνου προβο¬ 
λής, καθώς και από εγγραφές συνθημάτων, παραστάσεων 
κ.λπ. 

Παρακολουθεί την εργασία του εργατοτεχνικού προσω¬ 
πικού. 

Επίσης ενεργεί ότι αφορά τον ηλεκτροφωτισμό των 
οδών των πλατειών και κοινοχρήστων χώρων, αλλάζει τους 
χαλασμένους και καμμένους λαμπτήρες του δικτύου. 

Μεριμνά για την έγκαιρη προμήθεια και ανταλλακτικών 
για την ομαλή λειτουργία του δικτύου φωτισμού. 

Ενεργεί τη φωταγώγηση των χώρων στους οποίους ο 
Δήμος οργανώνει τυχόν εκδηλώσεις. 

Επίσης καλλιεργεί και συντηρεί το πράσινο του Δήμου. 

Άρθρο 6 

Το προσωπικό του Δήμου, κατανέμεται κατά υπηρεσία 
με απόφαση Δημάρχου και ανάλογα με τις υπηρεσιακές 
ανάγκες. 

Επίσης με απόφαση του Δημάρχου, θα προσδιορίζονται 
τα καθήκοντα και οι αρμοδιότητες κάθε υπαλλήλου. 

Άρθρο 7 

Όλο το προσωπικό του Δήμου εκτελεί τα καθήκοντά 
του, βάσει των κειμένων διατάξεων ή των νομίμων εντο¬ 
λών των προϊσταμένων. 

Άρθρο 8 

Κάθε προηγούμενη δ/ξη που αφορά τον ΟΕΥ καταργεί- 
ται από της δημοσιεύσεως του παρόντος στην Εφημερίδα 
της Κυβερνήσεως. 

Ακροτελεύτιο άρθρο 

Από την απόφαση αυτή προκαλείται δαπάνη ύψους 
(13.977.446) δρχ. σε βάρος των ΚΑ του προϋπολογισμού 
του έτους 1996 και η δαπάνη για τα επόμενα οικονομικά 
έτη δεν μπορεί να υπολογιστεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 5 Νοεμβρίου 1996 

Με εντολή Γεν. Γραμματέα Περιφ. Αττικής 
Ο Προϊστάμενος Περιφ. Δ/σης 
ΒΑΣ. ΚΕΠΕΝΟΣ 

-♦- 

Αριθ. 28/5775 (5) 

Μεταστέγαση Ερασιτεχνικής Σχολής Χορού της Αμαλίας 
Ζιώγου-Στρινοπούλου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Το Π.Δ. 947/77 «περί Οργανισμού του Υπουργείου 
Πολιτισμού Επιστημών». 

2. Το Ν. 1158/81 «περί Οργανώσεως και διοικήσεως 
Σχολών Ανωτέρας Καλλιτεχνικής Εκπ/σης κ.λπ.» (ΦΕΚ 
127/Α/13.5.81). 

3. Το άρθρο 15 του Ν. 1348/1983 «Διάλυση του 


Ν.Π.Δ.Δ. με την επωνυμία» «Άρμα θέσπιδος» και άλλες 
διατάξεις (ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού (ΦΕΚ 174/Α/28.11.83). 

5. Την αριθμ. 22134/1369/20.9.85 απόφαση του 
ΥΠΠΟ που δημοσιεύτηκε στο ΦΕΚ 645/Β/29.10.85 με 
την οποία χορηγήθηκε άδεια ίδρυσης και λειτουργίας Ερα¬ 
σιτεχνικής Σχολής Χορού με την επωνυμία «Ερασιτεχνική 
Σχολή Χορού Αμαλίας Ζιώγου - Στρινοπούλου». 

6. Το 54808/6.11.1985 έγγραφο του ΥΠΠΟ, με το 
οποίο έγινε η ανακοίνωση στην ενδιαφερόμενη της λει¬ 
τουργίας της Σχολής στη θεσ/νίκη και στην οδό Γραβιάς 3 
- θεσ/νίκη. 

7. Το Π.Δ. 347/86 με το οποίο μεταβιβάσθηκε στους 
Νομάρχες η αρμοδιότητα χορήγησης άδειας ίδρυσης και 
λειτουργίας Ερασιτεχνικών Σχολών Χορού, πλην του Ν. 
Αττικής. 

8. Την αίτηση της Αμαλίας Ζιώγου - Στρινοπούλου, με 
την οποία ζητάει μεταστέγαση της Σχολής από την οδό 
Γραβιάς 3 στην οδό Κομποθέκλας 2 - θεσ/νίκη και 

9. Τα πρακτικά αυτοψίας της Επιτροπής του άρθρου 6 
παρ. 4 του Ν. 1158/81, που αφορούν το κτήριο που βρί¬ 
σκεται στην οδό Κομποθέκλας 2 Θεσσαλονίκη, αποφασί¬ 
ζουμε: 

Εγκρίνουμε τη μεταστέγαση της Ερασιτεχνικής Σχολής 
Χορού με την επωνυμία «Ερασιτεχνική Σχολή Χορού Αμα¬ 
λίας ΖΙΩΓΟΥ-ΣΤΡΙΝΟΠΟΥΛΟΥ» από την οδό Γ ραβιάς 3 
στην οδό Κομποθέκλας 2 - θεσ/νίκη. 

Κατά τη διάρκεια της λειτουργίας πρέπει ο αριθμός των 
σπουδαστών να είναι ανάλογος με το εμβαδόν της αίθου¬ 
σας όπως αναφέρεται στην έκθεση αυτοψίας. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Θεσσαλονίκη, 16 Οκτωβρίου 1996 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





